CELEX: 32005D0130
Language: sl
Date: 2004-12-30 00:00:00
Title: 2005/130/ES: Sklep Komisije z dne 30. decembra 2004 o določitvi finančnega prispevka Skupnosti za stroške poslovanja pri izkoreninjenju slinavke in parkljevke v Združenem kraljestvu v letu 2001 (notificirana pod dokumentarno številko K(2004) 5460)

16.2.2005   
            
            
               SL
            
            
               Uradni list Evropske unije
            
            
               L 45/13
            
         
      SKLEP KOMISIJE
   
   z dne 30. decembra 2004
   o določitvi finančnega prispevka Skupnosti za stroške poslovanja pri izkoreninjenju slinavke in parkljevke v Združenem kraljestvu v letu 2001
   (notificirana pod dokumentarno številko K(2004) 5460)
   (Besedilo v angleškem jeziku je edino verodostojno)
   (2005/130/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Odločbe Sveta 90/424/EGS z dne 26. junija 1990 o odhodkih na področju veterine (1) in zlasti člena 3(3) in člena 11 Odločbe,
   ob upoštevanju naslednjega:
   
               (1)
            
            
               Do izbruha slinavke in parkljevke v Združenem kraljestvu je prišlo leta 2001. Pojav te bolezni je resno ogrožal živino v Skupnosti.
            
         
               (2)
            
            
               Na podlagi sklepov Komisije 2001/654/ES (2) in 2003/23/ES (3) je bil odobren finančni prispevek Skupnosti za izplačilo odškodnin lastnikom v višini vrednosti njihovih živali, ki so šle v prisilni zakol v skladu z ukrepom za izkoreninjenje slinavke in parkljevke v Združenem kraljestvu v letu 2001.
            
         
               (3)
            
            
               Na podlagi Odločbe Komisije 2003/676/ES (4) je bil odobren dodatni finančni prispevek Skupnosti za stroške poslovanja in druge stroške, nastale zaradi izkoreninjenja slinavke in parkljevke v Združenem kraljestvu v letu 2001.
            
         
               (4)
            
            
               Skladno s členom 1 navedene odločbe je bilo izvedeno predplačilo v višini 40 milijonov EUR iz skupne vsote dodatnega finančnega prispevka.
            
         
               (5)
            
            
               V skladu z isto odločbo je preostali znesek finančnega prispevka Skupnosti utemeljen na zahtevku, ki ga je Združeno kraljestvo predložilo 27. februarja 2003 na podlagi podrobnih dokumentov, ki potrjujejo številke v zahtevku, in rezultatih končnega pregleda na kraju samem s strani Komisije.
            
         
               (6)
            
            
               Ob upoštevanju zgoraj navedenega je treba zdaj določiti finančni prispevek Skupnosti za stroške poslovanja pri izkoreninjenju slinavke in parkljevke v Združenem kraljestvu v letu 2001.
            
         
               (7)
            
            
               Ukrepi, predvideni s tem sklepom, so v skladu z mnenjem Stalnega odbora za prehranjevalno verigo in zdravje živali –
            
         SKLENILA:
   Člen 1
   Na podlagi Odločbe Komisije 2003/676/ES se določi dodatni finančni prispevek Skupnosti za stroške poslovanja in druge stroške, nastale zaradi izkoreninjenja slinavke in parkljevke v Združenem kraljestvu v letu 2001, v višini 156 972 555 EUR.
   Ob upoštevanju že izplačanega predplačila v višini 40 milijonov EUR je treba preostali znesek v višini 116 972 555 EUR izplačati takoj, ko bodo na voljo potrebna sredstva.
   Člen 2
   Ta odločba je naslovljena na Združeno kraljestvo Velike Britanije in Severne Irske.
   
      V Bruslju, 30. decembra 2004
      
         
            Za Komisijo
         
         Markos KYPRIANOU
         
         
            Član Komisije
         
      
   
   
      (1)  UL L 224, 18.8.1990, str. 19. Odločba, kakor je bila nazadnje spremenjena z Direktivo 2003/99/ES Evropskega parlamenta in Sveta (UL L 325, 12.12.2003, str. 31).
   
      (2)  UL L 230, 28.8.2001, str. 16.
   
      (3)  UL L 8, 14.1.2003, str. 41.
   
      (4)  UL L 249, 1.10.2003, str. 45.